section_heading: Misije spašavanja
paragraph_text: STS-300 bila je dezignacija za Space Shuttle Launch on Need (LON) lansiranja u kratkom roku nakon STS-114 i STS-121, u slučaju da je Shuttle oštećen ili da nije u mogućnosti vratiti se sigurno na Zemlju. Nakon STS-121, misija spašavanja za STS-115, u slučaju potrebe, bila bi nazvana STS-301, te je dezignacija sukladno mijenjana za iduće misije. Sada se temelje na odgovarajućoj redovnoj misiji koju bi zamijenila u slučaju da je potrebno spašavanje. Na primjer, misija spašavanja za STS-116 nazvana je STS-317, jer je redovna predviđena misija nakon STS-116 bila STS-117, te bi ju preuzeli letjelica i posada predviđeni za taj let.